Stiklu iela

Stiklu iela ir iela Daugavpilī, Čerepovas apkaimē. Tā sākas krustojumā ar Kūdras ielu kā Patversmes ielas turpinājums, ved ziemeļaustrumu virzienā un beidzas krustojumā ar Dunduru ielu. Stiklu ielā ir rūpnieciska apbūve.

Ielas kopējais garums ir 815 metri. Visā garumā tai ir asfalta segums, satiksmes kustība norit abos virzienos, pa vienu joslu katrā virzienā. Sabiedriskais transports pa Stiklu ielu nekursē, bet Jelgavas ielā ir 10., 22. un 23. autobusu maršrutu pietura "Stiklu iela".

Stiklu iela ir šīs ielas vēsturiskais nosaukums. Tas radās no kādreizējās stikla fabrikas, kura tika dibināta šai ielā 20. gadsimta sākumā un darbojās līdz Otrajam pasaules karam. Tomēr Latvijas PSR laikā iela bija pārdēvēta par Montāžnieku ielu.

Līdz 1957. gadam nosaukums “Stiklu iela” bija arī tagadējai Ošu ielai Grīvā.

 Ielu savienojumi 
Stiklu iela ir savienota ar šādām ielām:
 Patversmes iela (ielas turpinājums)
 Kūdras iela
 Jelgavas iela
 Rūpniecības iela (T veida krustojums)
 Dunduru iela (T veida krustojums)

 Atsauces 

Kategorija:Ielas Čerepovā